Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA) /* COM/2011/0446 konč. - 2011/0193 (COD) */





OBRAZLOŽITVENI MEMORANDUM 1. Ozadje Islandija in Črna gora Evropski svet je 17. junija 2010 v svojih ugotovitvah navedel, da Islandija izpolnjuje politična merila, določena na zasedanju Evropskega sveta v Københavnu leta 1993, in pozdravil mnenje Komisije o prošnji Islandije za članstvo v EU. Evropski svet je na podlagi tega sklenil začeti pogajanja z Islandijo. Islandija je torej država kandidatka. Evropski svet je 16. in 17. decembra 2010 podprl sklepe Sveta z dne 14. decembra 2010 o širitvi in se strinjal, da se Črni gori dodeli status države kandidatke. Komisija zato Svetu in Parlamentu predlaga spremembo Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA), da se Islandija in Črna gora preneseta s seznama potencialnih držav kandidatk (Priloga II) na seznam držav kandidatk (Priloga I). Člen 19 Komisija Svetu in Parlamentu predlaga spremembo člena 19 „Pravila o udeležbi in poreklu, upravičenosti do donacij“ Uredbe (ES) št. 1085/2006 o IPA, da se njene določbe uskladijo z določbami člena 21 „Udeležba pri razpisih in naročilih“ Uredbe (ES) št. 1638/2006 o evropskem instrumentu sosedstva in partnerstva (ENPI). S to spremembo se upoštevajo pomisleki, ki so jih glede sodelovanja pri razpisih za predloge izrazile države članice EU, ki so vključene v programe čezmejnega sodelovanja IPA. Države članice so zahtevale, da se sodelovanje pri razpisih za predloge omeji na kandidate iz držav, ki sodelujejo v ustreznih programih čezmejnega sodelovanja IPA, kakor že velja za programe čezmejnega sodelovanja ENPI. Svet je Komisijo pozval , naj čim prej predlaga možno rešitev. Komisija je ocenila možne posledice revizije člena 19, zlasti glede skladnosti z drugimi instrumenti za zunanjo pomoč in še posebno ENPI, ki prav tako vključuje komponento čezmejnega sodelovanja. Komisija zato predlaga, da se člen 19 uskladi s členom 21 Uredbe (ES) št. 1638/2006 o ENPI z vključitvijo novega odstavka 9, v skladu s katerim se lahko sodelovanje pri razpisih za predloge – zaradi lokalnega značaja programov čezmejnega sodelovanja – omeji na lokalne akterje. Podpora turški skupnosti na Cipru in upravni odbor IPA Komisija predlaga, da se Uredba o IPA spremeni in s tem omogoči, da odbor Phare še naprej pomaga Komisiji pri upravljanju finančne podpore turški skupnosti na Cipru, kot to določa Uredba (ES) št. 389/2006 o podpori turški skupnosti na Cipru. Veljavne določbe na področju, na katero se nanaša predlog Uredba (EU) št. 540/2010 Evropskega parlamenta in Sveta z dne 16. junija 2010 o spremembah Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)([1]). Uredba Komisije (ES) št. 718/2007 z dne 12. junija 2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)([2]). Uredba Sveta (ES) št. 389/2006 z dne 27. februarja 2006 o oblikovanju instrumenta finančne podpore za spodbujanje gospodarskega razvoja turške skupnosti na Cipru in o spremembah Uredbe Sveta (ES) št. 2667/2000 o Evropski agenciji za obnovo([3]). Usklajenost z drugimi politikami in cilji Unije Komisija je ocenila možne posledice revizije člena 19 z dveh vidikov: 1) ocena usklajenosti z Uredbo 2112/2005 (ti. uredba o sproščanju pomoči), 2) skladnost z drugimi instrumenti za zunanjo pomoč. Na podlagi ocene je bilo ugotovljeno, da je treba člen 19 Uredbe (ES) št. 1085/2006 o IPA uskladiti s členom 21 „Udeležba pri razpisih in naročilih“ Uredbe (ES) št. 1638/2006 o ENPI z vključitvijo odstavka 9 v Uredbo IPA. 2. Posvetovanje z zainteresiranimi stranmi ter zbiranje in uporaba izvedenskih mnenj Komisija je izvedla notranje posvetovanje. Strokovno mnenje ni bilo potrebno. Ocena učinka Ni relevantno. 3. Pravni elementi predloga Povzetek predlaganih ukrepov: tri spremembe Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA): I. V skladu s sklepi Evropskega sveta se Islandija in Črna gora preneseta s seznama potencialnih držav kandidatk (Priloga II) na seznam držav kandidatk (Priloga I). II. V členu 19 se doda nov odstavek 9. III. V členu 25(1) se spremeni drugi pododstavek. Pravna podlaga Člen 212(2) Pogodbe o delovanju Evropske unije. Načelo subsidiarnosti Ni relevantno. Načelo sorazmernosti Ni relevantno. Izbira instrumentov Predlagani instrument: sprememba Uredbe Sveta. Druge oblike ne bi bile ustrezne iz naslednjega razloga: uredbo je treba spremeniti z uredbo. 4. Proračunske posledice Za ta ukrep niso potrebni dodatni odhodki. 5. Dodatne informacije Poenostavitev Ni relevantno. 2011/0193 (COD) Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije in zlasti člena 212(2) Pogodbe, ob upoštevanju predloga Evropske komisije([4]), po posredovanju osnutka zakonodajnega akta nacionalnim parlamentom, v skladu z rednim zakonodajnim postopkom, ob upoštevanju naslednjega: (1) Uredba Sveta (ES) št. 1085/2006 z dne 17. julija 2006([5]) o vzpostavitvi instrumenta za predpristopno pomoč zagotavlja pomoč državam kandidatkam in potencialnim državam kandidatkam pri postopnem usklajevanju s standardi in politikami Unije ter, kjer je ustrezno, tudi s pravnim redom EU, da bi pridobile članstvo. (2) V Uredbi Sveta (ES) št. 1085/2006 je jasna razlika med državami kandidatkami in potencialnimi državami kandidatkami. (3) Evropski svet je 17. junija 2010 pozdravil mnenje Komisije o prošnji Islandije za članstvo v Uniji, potrdil, da Islandija izpolnjuje politična merila, določena na zasedanju Evropskega sveta v Københavnu leta 1993, in sklenil začeti pristopna pogajanja z Islandijo. Islandija je torej država kandidatka. (4) Evropski svet je 17. decembra 2010 podprl sklepe Sveta iz decembra 2010 o širitvi in se strinjal, da se Črni gori dodeli status države kandidatke. (5) Svet je Komisijo pozval, naj predlaga spremembo člena 19 Uredbe Sveta (ES) št. 1085/2006, da se jasneje določijo pravila za sodelovanje pri dodeljevanju pogodb o donacijah, financiranih v okviru komponente čezmejnega sodelovanja IPA, in zagotovi usklajenost z drugimi instrumenti za zunanjo pomoč, zlasti z evropskim instrumentom sosedstva in partnerstva. (6) Uredba Sveta (ES) št. 389/2006 z dne 27. februarja 2006 o oblikovanju instrumenta finančne podpore za spodbujanje gospodarskega razvoja turške skupnosti na Cipru in o spremembah Uredbe Sveta (ES) št. 2667/2000 o Evropski agenciji za obnovo([6]) imenuje odbor iz Uredbe Sveta (EGS) št. 3906/89 z dne 18. decembra 1989([7]) (v nadaljnjem besedilu: odbor Phare) za pomoč Komisiji pri upravljanju podpore turški skupnosti na Cipru. V skladu s členom 25 Uredbe (ES) št. 1085/2006 se je Uredba (EGS) št. 3906/89 razveljavila, vendar se še vedno uporablja za pravne akte in obveznosti glede izvrševanja proračunskih let pred letom 2007. Ker je Uredba (ES) št. 389/2006 še vedno osnovni akt za finančno podporo turški skupnosti na Cipru po teh proračunskih letih, bi moral odbor Phare še naprej delovati v ta namen. (7) Uredbo (ES) št. 1085/2006 bi bilo zato treba ustrezno spremeniti − SPREJELA NASLEDNJO UREDBO: Člen 1 Uredba (ES) št. 1085/2006 se spremeni: (1) v členu 19 se doda naslednji odstavek: „9. Odstavki 1 do 8 ne posegajo v sodelovanje tistih kategorij organizacij, ki zaradi svoje narave ali lokalizacije izpolnjujejo pogoje glede ciljev predlaganega ukrepa.“; (2) v členu 25(1) se drugi pododstavek nadomesti z naslednjim besedilom: „Te uredbe in Uredba (ES) št. 2666/2000 se še naprej uporabljajo za pravne akte in obveznosti glede izvrševanja proračunskih let pred letom 2007, za izvajanje člena 31 Akta o pogojih pristopa Republike Bolgarije in Romunije ter prilagoditvah Pogodb, na katerih temelji Evropska unija(*), in za izvajanje člena 3 Uredbe Sveta (ES) št. 389/2006(**). ______________________________ *UL L 157, 21.6.2005, str. 203. **UL L 65, 7.3.2006, str. 5.“; (3) v Prilogi I se za vnosom za Hrvaško vstavita naslednja vnosa: „— Islandija — Črna gora“; (4) v Prilogi II se črtata naslednja vnosa: „— Islandija — Črna gora“. Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Evropski parlament Za Svet Predsednik Predsednik ([1]) UL L 210, 31.7.2006, str. 82. ([2]) UL L 170, 29.6.2007, str. 1. ([3]) UL L 65, 7.3.2006, str. 5. ([4]) UL C, , str. . ([5]) UL L 210, 31.7.2006, str. 82. ([6]) UL L 65, 7.3.2006, str. 5. ([7]) UL L 375, 23.12.1989, str. 11.